Jurska obala
<s>Jurska obala (engleski: Jurassic Coast) je obalno područje kanala La Manche u južnoj Engleskoj u duljini od 153 km od Orcombe Pointa, blizu Exmoutha (Devon) do Old Harry Rocksa, blizu Swanagea (Dorset).</s><s>Cijelim područjem se proteže staza za pješake South West Coast Path.</s><s>God. 2001., upisana je na UNESCO-v popis mjesta svjetske baštine u Europi kao jedinstvena obala koja predstavlja kontinuirani geološki razvoj kroz cijeli mezozoik (trijas, jura i kreda), oko 185 milijuna godina povijesti Zemlje.</s><s>Lokalitet je pružio brojne svjetski važne nalaze fosila kralježnjaka i bezkralježnjaka, morskih i kontinentalnih životinja koji su dokaz raznolikosti života tijekom mezozoika.</s>

<s>Odlike</s>

<s>Najstarije stijene su pješčane stijene na zapadu, u East Devonu, iz trijasa (prije 251-200 milijuna godina) kada je cijelo ovo područje bila velika pustinja.</s><s>West Dorset čine jurske formacije gline i vapnenca koje su nastale naplavljavanjem pustinje prije oko 145 milijuna godina.</s><s>Prije 100 milijuna godina razina mora je opala i formirao se krajolik tropskog mora.</s><s>Na istoku Jurske obale, prije 65 milijuna godina (kreda) formirala se najkasnija obala.</s>

<s>Lokalitet sadrži sjajne primjere formiranja krajolika poput prirodnog luka Durdle Door, mnogih uvala i vapnenačkih nakupina (Lulworth Cove) i otoka (Otok Portland).</s><s>Chesil Beach je izvanredan primjer tobola (nakupine tla kojima je otok spojen s kopnom) na olujnoj obali (obala oblikovana snažnim valovima).</s><s>Zbog raznolikog geološkog sastava, obalu redovito istražuju skupine znanstvenika.</s><s>Najviša točka Jurske obale je Golden Cap visine 191 m.</s>

<s>Paleontologinja Mary Anning je proučavajući fosile na ovoj obali, oko Lyme Regisa, početkom 19. st. pronašla prvi čitav fosil Ichtyosaura, čime je započeo veliki razvoj paleontologije.</s>

<s>Vanjske veze
 Službena stranica Jurske obale (engl.)</s>

<s>Svjetska baština u Ujedinjenom Kraljevstvu
Paleontološka nalazišta
Geografija Engleske</s>

